***The Legend of Zelda: Tears of the Kingdom*** er et action-eventyrspill utvikla og utgitt av Nintendo. Det ble utgitt den 12. mai 2023 til Nintendo Switch og er en direkte oppfølger til *Breath of the Wild* fra 2017. Spillet foregår i samme verden som forgjengeren, og introduserer nye spillmekanikker, som konstruksjon av framkomstmidler og muligheten til å fusjonere objekter til våpen og skjold.

*Tears of the Kingdom* fikk positiv mottakelse og solgte over 10 millioner kopier globalt i løpet av tre dager, som gjør det til det raskest selgende spillet i *The Legend of Zelda*-serien gjennom tidene.

Som i tidligere Zelda-spill skal spilleren utforske Hyrule og to nye områder; himmelen, som er full av forskjellige flytende øyer, og Dypet som er et stort underjordisk område under Hyrule. Der kan spilleren finne våpen og ressurser for å gjennomføre ulike oppdrag. Dypet, som er tilgjengelig via kløfter på overflaten, inneholder også en klumpete substans kalt dysterhet. Hver gang spilleren kommer i kontakt med, eller blir angrepet av fiender dekket av dysterhet, reduseres spillerens helse. Denne lidelsen forsvinner igjen så snart spilleren kommer tilbake til overflaten, spiser utvalgte matvarer, eller reiser til en lysrot - en stor lysemitterende plante som finnes i dypet. Spilleren kan utforske områder til fots eller ved å klatre, ri på hesteryggen eller bruke en paraglider.

Handling
--------

Som karakteren Link skal spilleren utforske en hule under Hyrule Castle. Et giftig stoff har sivet ut og gjør folk syke. Der finner Link et stort veggmaleri som skildrer grunnleggelsen av Hyrule, og en påfølgende konflikt kjent som fengslingskrigen – en eldgammel konflikt mot et vesen bare referert til som "Demon King" og Link bestemmer seg for å våge seg dypere ned i mørket. Men dette utløser oppvåkningen av en mumie som angriper Link med dysterhet. Links høyre arm blir hardt skadet, og sverdet hans blir ødelagt.

Link oppdager snart at denne episoden i hulen, kjent som omveltningen, har skapt kaos over hele Hyrule. Link setter derfor ut for å undersøke rapporter om merkelige fenomener fra hele kongeriket. I prosessen gjenforenes han med Sidon, prinsen – som senere blir konge – av Zora. Tulin, en ung bueskytter og sønn av Teba - som var en tidligere alliert av Link - Yunobo, en Goron og presidenten for gruve-selskapet YunoboCo. Sammen med dem går Link inn i eldgamle Zonai-templer. De må også slåss mot forskjellige monster som okkuperer templene.

Referanser
----------

1. ↑  «Breath of the Wild-oppfølgeren heter The Legend of Zelda: Tears of the Kingdom – se ny trailer». *Gamer.no*. 13. september 2022. Besøkt 17. oktober 2022.
2. ↑  «Anmeldelse: «The Legend of Zelda: Tears of the Kingdom»». *NRK*. 12. mai 2023. Besøkt 25. mai 2023.
3. ↑  «Anmelderne i ekstase over «Zelda»-spill: − Ren magi». *VG*. 12. mai 2023. Besøkt 25. mai 2023.
4. ↑  «Zelda: Tears of the Kingdom fastest-selling game in series, over 10m units sold worldwide in three days». *Eurogamer*. 17. mai 2023. Besøkt 25. mai 2023.

Eksterne lenker
---------------

* (en) *The Legend of Zelda: Tears of the Kingdom* hos MobyGames Rediger på Wikidata

* (en) *The Legend of Zelda: Tears of the Kingdom* på Metacritic Rediger på Wikidata

* (en) *The Legend of Zelda: Tears of the Kingdom* på OpenCritic Rediger på Wikidata

* (en) *The Legend of Zelda: Tears of the Kingdom* på Internet Movie Database Rediger på Wikidata

* (en) *The Legend of Zelda: Tears of the Kingdom* på Behind The Voice Actors Rediger på Wikidata

* (en) *The Legend of Zelda: Tears of the Kingdom* hos Giant Bomb Rediger på Wikidata

* (en) *The Legend of Zelda: Tears of the Kingdom* hos Internet Game Database Rediger på Wikidata

* (en) *The Legend of Zelda: Tears of the Kingdom* hos GameSpot Rediger på Wikidata

* (en) *The Legend of Zelda: Tears of the Kingdom* hos IGN Rediger på Wikidata

* (en) *The Legend of Zelda: Tears of the Kingdom* hos VGMdb Rediger på Wikidata

| * v
* d
* r
*The Legend of Zelda*-spill |
| --- |
| Konsoll | *The Legend of Zelda* **·** *The Adventure of Link* **·** *A Link to the Past* **·** *Ocarina of Time* **·** *Majora's Mask* **·** *The Wind Waker* **·** *Four Swords Adventures* **·** *Twilight Princess* **·** *Skyward Sword* **·** *Breath of the Wild* **·** *Tears of the Kingdom* |
| Håndholdt | *Link's Awakening*  **·** *Oracle of Seasons* / *Oracle of Ages* **·** *Four Swords* **·** *The Minish Cap* **·** *Phantom Hourglass* **·** *Spirit Tracks* **·** *A Link Between Worlds* **·** *Tri Force Heroes* |

Portal: Videospill